Moa Ilar

**Moa Maria Ilar** (født **Olsson**; 6. juli 1997) er en svensk langrennsløper som representerer Falun Borlänge SK. Hun debuterte i verdenscupen på 10&nbsp;km fristil i Ulricehamn i januar 2019.

## Idrettskarriere
### Sesongen 2013/14
Ilar ble svensk juniormester i 10&nbsp;km skiathlon i 2014. Hun deltok i klassen D17-18 år under Scandic Cup 2013/14, og kom der på tredjeplass sammenlagt, med to andreplasser som beste enkeltresultater.

### Sesongen 2014/15
Under sesongåpningen i Sverige 2014 i Bruksvallarna kom hun på fjerdeplass på 5&nbsp;km fri teknikk og femteplass på sprinten, i juniorklassen. Hun deltok i Junior-VM på ski 2015, og kom der på ellevteplass på 10&nbsp;km skiathlon og og 20.-plass på 5&nbsp;km fri teknikk, og hun deltok på det svenske stafettlaget som kom på fjerdeplass på 4 x 3,3&nbsp;km stafett.

Hun deltok i Svensk mesterskap i langrenn for junior 2015, og kom der på andreplass i 10&nbsp;km skiathlon og i 5&nbsp;km klassisk i D18-klassen, der Ebba Andersson vant begge øvelsene. Hun vant to av rennene i Scandic cup 2014/15, og vant klassen D17-18 med 490 poeng.

### Sesongen 2015/16
Hun deltok i Svensk mesterskap i langrenn 2016, og kom der på 26.-plass i 15&nbsp;km skiathlon. Hun ble tatt ut til å delta i Junior-VM på ski 2016, som ble arrangert i Romania, og kom der på 35.-plass på 10&nbsp;km fri teknikk. Under Svensk mesterskap i langrenn for junior 2016 fikk hun bronse på 5&nbsp;km fristil og på 10&nbsp;km skiathlon.

Hun deltok i klassen D19-20 år under Scandic cup 2015/16, og kom der på 17.-plass med 125 poeng.

### Sesongen 2016/17
Sommeren 2016 deltok Ilar i Verdenscupen på rulleski 2016, og kom der på sjuendeplass i juniorklassen, der hennes lagvenninne Emma Larsson vant.

Hun vant 5&nbsp;km klassisk i juniorklassen under sesongåpngingen i Sverige i november, i Bruksvallarna. Hun deltok i Skandinavisk Cup 2016/17, men fikk en 47.-plass som beste resultat, og fikk dermed ingen poeng i denne kontinentalcupen denne sesongen. Hun deltok i Junior-VM på ski 2017 i USA, og kom der på tiendeplass på 10&nbsp;km skiathlon og 17.-plass på 5&nbsp;km fri teknikk, og Sverige kom her på 5.-plass på 4 x 3,3&nbsp;km stafett. Under Junior-SM på ski 2017 kom hun på tredjeplass på 5&nbsp;km klassisk og femteplass på sprinten i D20-klassen, og hun deltok på Falun Borlänges herrelag på stafetten, sammen med Jonas Eriksson og Hugo Jacobsson, og disse kom på niendeplass.

Hun kom på andreplass sammenlagt i Scandic cup 2016/17, i klassen D19-20, kun slått av Moa Lundgren.

### Sesongen 2017/18
I august 2017 deltok hun i det 32&nbsp;km lange Alliansloppet på rulleski, og kom der på tredjeplass i juniorklassen. Under Sesongåpningen i langrenn i Sverige 2017 kom hun på tredjeplass på sprinten, i seniorklassen. Hun fikk en tiendeplass på 10&nbsp;km fri teknikk som beste enkeltplassering under Skandinavisk Cup 2017/18, og kom på 41.-plass totalt med 56 poeng.

Hun deltok i Volkswagen cup 2017/18, den svenske cupen for seniorer, og kom der på 15.-plass, og under Svensk mesterskap i langrenn 2018 kom hun på sjuendeplass på 10&nbsp;km fri teknikk og 23.-plass på 15&nbsp;km fellesstart. Hun deltok også i U23-VM på ski 2018, der hun kom på ellevteplass på sprinten, 23.-plass på 15&nbsp;km skiathlon og 38.-plass på 10&nbsp;km klassisk.

### Sesongen 2018/19
Svensk mesterskap i langrenn 2019 ble arrangert i Sundsvall, og Ilar kom der på 13.-plass på 15&nbsp;km klassisk, 19.-plass på 10&nbsp;km klassisk og 27.-plass på sprinten. Under svensk mesterskap del 2 kom hun på ellevteplass på 30&nbsp;km. Hun fikk tre topp 10-plasseringer i Skandinavisk Cup 2018/19, og endte på niendeplass sammenlagt med 200 poeng. Hun debuterte i Verdenscupen i langrenn 2018/19, med en 44.-plass på 10&nbsp;km fri teknikk i Ulricehamn.

### Sesongen 2019/20
Sommeren 2019 deltok hun i Verdenscupen i rulleski 2019, og kom der på fjerdeplass totalt. I august deltok hun i VM i rulleski 2019, og vant der lagsprint, der hun gikk sammen med Linn Sömskar. I tillegg kom hun på femteplass på 10&nbsp;km klassisk, sjetteplass på 15&nbsp;km fellesstart og 17.-plass på sprinten.

Hun fikk en andreplass og en tredjeplass som beste enkeltplasseringer i Skandinavisk Cup 2019/20, og kom på 12.-plass i totalcupen og åttendeplass i distansecupen. Hennes beste plassering i Verdenscupen i langrenn 2019/20. Hun deltok i U23-VM på ski 2020, og kom der på sjetteplass på 15&nbsp;km fellesstart, 20.-plass på 10&nbsp;km klassisk og 44.-plass på sprinten. Sverige kom på fjerdeplass på 4 x 5&nbsp;km stafett.

Hun vant Volkswagen Cup 2019/20 sammenlagt, med 325 poeng.

### Sesongen 2020/21 og videre
Under Sesongåpningen i langrenn i Sverige 2020 i Bruksvallarna kom Ilar på tiendeplass på 10&nbsp;km fri teknikk, og hun kom på 19.-plass på sprinten.

Hun tok sin første seier i verdenscupen da hun vant 20 km fristil i Ruka 26. november 2023.

## Referanser


## Eksterne lenker
* 
* 
*